На основу члана 58. Закона о запосленима у аутономним покрајинама и јединицама локалне самоуправе („Сл. гласник РС“, број: 21/2016), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Сл. гласник РС“, број: 88/2016), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе („Сл. гласник РС“, број: 88/2016) члана 87. став 2. Статута Општине Владичин Хан („Сл. гласник Пчињског округа“, број: 21/08 и 8/09 и „Сл. гласник Града Врања“, број: 11/2013) и члана 18. Одлуке о организацији Општинске управе Општине Владичин Хан („Сл. гласник Пчињског округа“, број: 23/08 и „Сл. гласник Града Врања“, број: 23/09, 15/10, 32/16, 35/16 и 14/17), Општинско веће на предлог в. д. начелника Општинске управе општине Владичин Хан, дана \_\_\_\_\_\_\_\_\_. године, усвојило је

**ПРАВИЛНИК О ИЗМЕНИ И ДОПУНИ ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ**

**РАДНИХ МЕСТА У ОПШТИНСКОЈ УПРАВИ**

**ОПШТИНЕ ВЛАДИЧИН ХАН**

**Члан 1.**

**У** Правилнику о организацији и систематизацији радних места у Општинској управи општине Владичин Хан, број: 06-142/1/2016-01 од 30.11.2016. године, број: 06-47/13/17-III од 20.03.2017. године и број: 06-95-2/17-III од 08.06.2017. године, врши се измена и допуна:

1) У члану 15. А) Одељења за општу управу и јавне службе, радно место под бр. 9. мења се и гласи: „Програмер, ИТ администратор и послови планирања одбране и одбрамбених припрема“.

Опис посла:ствара услове и омогућава повезивање са базом података јединственог информационог система; стара се о благовременом и ажурном уносу података; обавља послове дијагностичара у случајевима техничких кварова рачунара и рачунарске опреме; пружа стручну помоћ корисницима; обавља обуку за кориснике; припрема анализе, извештаје и информације у области рада јединственог информационог система; учествује у изради информатичких подсистема на бази усвојених планова развоја; програмира апликативна решења у објектно-оријентисаним програмским језицима; ради на примени новоуведених информатичких модула и пружање потребне подршке непосредним корисницима; стара се о обезбеђивању функционалног стања информационих подсистема; обавља стручне послове одржавања и отклањања грешака у функционисању програма. Обављао потребе планирања одбране и то: доношење извода из Плана одбране Општине и ратну организацију органа локалне самоуправе, доношење извода из Плана одбрана Општине одбране Општине и мобилизацију планова предузећа и других правних лица, организација и планирање средстава и систем ратних веза, планирање организација и рад Служби за осматрање и обавештавање, Анализа и оцена стања припрема за одбрану јединице локалне самоуправе појединих државних органа, предузећа и других правних лица, израда планова, припрема и уређење територије за потребе одбране земље, координирање радом у спровођењу прописа о раду државних органа предузећа и других правних лица на територији Општине за време ратног стања, непосредне ратне опасности и ванредног стања, израда планова и биланса из области привреде, област трговине, снабдевања, финансија, биланс становништва и др. За потребе одбране Општине, израда извештаја, информација и анализа о припреми за одбрану за Општинско веће и Скупштине општине, руковање планом одбране Општинске управе, старање о његовом ажурирању, руководећи се одредбама уредбе о критеријумима за утврђивање података значајних за одбрану земље, која се морају чувати као државна или строго поверљива тајна, спровођење мера за заштиту тајних података за одбрану земље.

Спроводи мере заштите на раду и противпожарне заштите. Обавља и друге послове по налогу Начелника Општинске управе и руководиоца одељења. За свој рад одговоран је Начелнику Општинске управе и руководиоцу одељења.

Услови:„Стечено високо образовање из стручне области електротехничких наука на основним академским студијама у обиму од најмање 240 ЕСПБ, мастер академских студија, мастер струковних студија, специјалистичким академским студијама, специјалистичким струковним студијама, односно на основним студијама у трајању од најмање 4 године (VII степен- инжењер електротехнике) или специјалистичким студијама на факултету, положен државни стручни испит, најмање 3(три) година радног искуства у струци“.

2) У члану 15. Б 1) Одсек локалне пореске администрације, радно место систематизовано под бројем 37. : ,,**Послови пореске евиденције“,** разврстано у звању вишег референата,

**-** Уместо ,, броја извшилаца 2“, ставља се ,, број извршилаца 1“.

- Опис посла и услови радног места остају без измене;

3) У члану 15. В 1) Одсек за изврешење решења о уклањању објекта, радно место под бр. 55. мења се и гласи: „Послови извршења решења о уклањању објекта“.

Опис посла:организује и стара се о извршењу извршних или коначних решења из области урбанизма, грађевинарства и стамбено-комуналних делатности; непосредно организује и присуствује извршењу и сачињава записник; води потребне евиденције; сарађује са инспекторима, другим органима и организацијама у циљу ефикаснијег обављања послова; обавештава непосредне извршиоце за извршење решења; по потреби обезбеђује присуство полиције код извршења решења: уручује странкама решења или закључке из делокруга.

Обавља административно техничке послове за потребе Штаба за ванредне ситуације.Спроводи мере заштите на раду и противпожарне заштите.Обавља и друге послове по налогу начелника Општинске управе и руководиоца Одељења. За свој рад одговоран је начелнику Општинске управе и руководиоцу Одељења.

Услови:Стеченовисоко образовање из области одбране и заштите и правних наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање 4 године (VII степен- дипломирани правник и професор народне одбране) или специјалистичким студијама на факултету, положен државни стручни испит, радно искуство у струци од најмање 3 (три) година“.

**Члан 2.**

 Овај правилник ступа на снагу осмог дана од дана објављивања на огласној табли Општинске управе општине Владичин Хан.

Општинско веће општине Владичин Хан

Број:\_\_\_\_\_\_\_\_\_\_\_\_\_

**П Р Е Д С Е Д Н И К,**

 **Горан Младеновић**

**Oр а з л о ж е њ е**

Правни основ за доношење Правилника садржан је у члану 58. Закона о запосленима у аутономним покрајинама и јединицама локалне самоуправе („Сл. гласник РС“, број: 21/16), којим је предвиђено да у јединици локалне самоуправе Правилник усваја Веће, и Закону о начину одређивања максималног броја запослених у јавном сектору („Сл. гласник РС“, број: 68/2015 и 81/2016 - одлика УС), којим се прописује начин одређивања максималног броја запослених у јавном сектору, као и обим и рокови смањења броја запослених тј. рационализација

Предложеном изменом Правилника врши се усклађивање постојећег Правилника са одредбама Закона о запосленима у аутономним покрајинама и јединицама локалне самоуправе.

 Изменом правилника се смањује се број извршилаца на одређеном радном месту, а све у циљу усклађивања са наведеним прописима.